18α. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.16330 της 13/19 Οκτ. 1965 (ΦΕΚ  Β΄ 693) Περί προαγωγής θέσεων Β΄ Κατηγορίας Αγροφυλακής του Υπουργείου Εσωτερικών. Έχοντες υπ’ όψιν την παρ. 8 του άρθρ. 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» το υπ’ αριθ.6/10.8.1965 πρακτικόν της δια της υπ’ αριθ. 134914/2.8.65 κοινής αποφάσεως ημών συσταθείσης Επιτροπής και την υπ’ αριθ. 703/17.9.65 σύμφωνον γνωμοδότησιν του Α.Σ.Δ.Υ., αποφασίζομεν: Κλάδοι Γραμματέων και Λογιστικός  Αγροφυλακής Άρθρ.1.-1.Οι Κλάδοι Γραμματέων και Λογιστικός θεωρούνται ως προς τας επί 4ω και 5ω βαθμώ θέσεις ανήκοντες εις ιδίαν Ομάδα Κλάδων, κατά την έννοιαν του άρθρ. 1 του Νόμ. 4464/1965. 2.Εις την ως άνω Ομάδα Κλάδων συνιστώνται 8 θέσεις επί βαθμώ 4ω και 16 θέσεις επί βαθμώ 5ω επί αντιστοίχω μειώσει των ήδη υφισταμένων θέσεων εισαγωγικού βαθμού του Κλάδου εις ον ανήκουν οι κατά την πρώτην εφαρμογήν της παρούσης προαχθησόμενοι υπάλληλοι εις τας ως άνω συνιστωμένας θέσεις. Κλάδος Δακτυλογράφων Αγροφυλακής Άρθρ.2.-1.Εν τω Κλάδω Δακτυλογράφων συνιστάται 1 θέσις επί βαθμώ 5ω, επί αντιστoίχω μειώσει των επί βαθμώ 11ω έως 6ω θέσεων. 2.Κατόπιν της ως άνω μεταβολής η οργανική σύνθεσις του Κλάδου ορίζεται ως κάτωθι: Επί βαθμώ 11ω έως 6ω θέσεις 6     »    »        5ω          θέσις 1 Σύνολον θέσεων 7 Η παρούσα δημοσιευθήτω δια της Εφημερίδος της Κυβερνήσεως. 